Marc Gené je upokojeni španski dirkač Formule 1. Debitiral je v sezoni 1999, ko je s šestim mestom na Veliki nagradi Evrope dosegel svojo prvo uvrstitev v točke v karieri. V sezoni 2000 mu višje od osmega mesta ni uspelo priti. Naslednjo priložnost na dirki je dobil šele na Velik nagradi Italije v sezoni 2003, ko je zamenjal poškodovanega Ralfa Schumacherja in dosegel peto mesto, najboljši rezultat kariere. Tudi v naslednji sezoni 2004 je na dveh dirkah zamenjal Ralfa Schumacherja, toda višje od desetega mesta se mu ni uspelo uvrstiti, kar sta bili njegovi zadnji dirki Formule 1 v karieri. Od sezone 2007 je testni dirkač Ferrarija. Leta 2009 je zmagal na dirki za 24 ur Le Mansa.